recursal/SuperWikiNEXT-32B huggingface dataset:
**মঞ্জুলিকা চাকমা** (জন্ম ২৬ অক্টোবর ১৯৪৪) একজন বাংলাদেশী কারুশিল্পী এবং তাঁত বস্ত্র ব্যবসায়ী। তিনি বাংলাদেশের ক্ষুদ্র নৃগোষ্ঠীর প্রথম নারী উদ্যোক্তা। কারুশিল্পে বিশেষ অবদানের জন্য ২০১৮ সালে বাংলা একাডেমি তাকে সম্মানসূচক ফেলোশিপ প্রদান করে।

প্রারম্ভিক জীবন
---------------

মঞ্জুলিকা ১৯৪৪ সালের ২৬ অক্টোবর রাঙ্গামাটিতে জন্মগ্রহণ করেন। তার জন্ম নাম *মঞ্জুলিকা খীসা*। তার পিতা কালী রতন খীসা এবং মাতা পঞ্চলতা খীসা। কালী রতন সরকারি চাকরিজীবী ও পঞ্চলতা একজন তাঁত শিল্পী ছিলেন। তার মাতা ‘অল পাকিস্তান উইমেনস অ্যাসোসিয়েশনের’ সদস্য ছিলেন। স্থানীয় ‘বাজার ফান্ড কোয়ার্টার’ নামক স্থানে তার শৈশব কাটে। ছোটবেলায় পরিবার থেকে তিনি কাপড় বোনার কাজে আগ্রহী হন। চার বোন ও তিন ভাইয়ের মধ্যে মঞ্জুলিকা ছিলেন তৃতীয়।

মঞ্জুলিকা স্থানীয় সরকারি প্রাথমিক বালিকা বিদ্যালয়ে প্রাথমিক শিক্ষা শেষ করে রাঙ্গামাটি সরকারি উচ্চ বিদ্যালয় থেকে মাধ্যমিক সম্পন্ন করেন। দশম শ্রেণীতে পড়াবস্থায় তিনি বিবাহ বন্ধনে আবদ্ধ হন। পরে উচ্চ মাধ্যমিক ও বিএ সম্পন্ন করেন।

কর্মজীবন
--------

মঞ্জুলিকা ১৯৬১ সালে রাঙ্গামাটি শাহ বালক উচ্চ বিদ্যালয়ে শিক্ষক হিসেবে যোগদানের মাধ্যমে তার কর্মজীবন শুরু করেন। এ সময় তিনি তৎকালীন পার্বত্য চট্টগ্রাম জেলার শ্রেষ্ঠ শিক্ষক হিসেবেও স্বীকৃতি লাভ করেন। ১৯৬৫ সালে শিক্ষকতার পাশাপাশি আদিবাসী বস্ত্রশিল্পের উন্নয়নে ‘*বেইন টেক্সটাইল*’ নামে আদিবাসী তাঁত বস্ত্র প্রতিষ্ঠান গড়ে তোলেন। ১৯৭৬ সালে শিক্ষকতা পুরোপুরি ছেড়ে দিয়ে ব্যবসায়ে মনোযোগ দেন। ১৯৬৮ সালে তিনি ও তার স্বামীর সাথে আরো একজন কর্মী নিয়োগ করেন। ১৯৮০ ও ১৯৯০-এর দশকে দুটি কারখানা গড়ে তোলেন যাতে তখন ৫০-৬০ জন কর্মী কাজ করত।

মঞ্জুলিকা ১৯৬৫ থেকে ১৯৯৪ সাল পর্যন্ত রাঙ্গামাটি সমবায় সমিতির প্রথমে সভাপতি পরে সম্পাদকের দায়িত্ব পালন করেন। ১৯৭৮ থেকে ১৯৮২ সাল পর্যন্ত পার্বত্য চট্টগ্রাম জাতীয় মহিলা সংস্থার সম্পাদক ছিলেন। তিনি রাঙ্গামাটির রোটারি ক্লাবের সভাপতি, বাংলাদেশ ন্যাশনাল ক্রাফট কাউন্সিলের সহ-সভাপতি, বাংলাদেশ ফ্যামিলি প্ল্যানিং অ্যাসোসিয়েশনের রাঙ্গামাটি শাখার সহ-সভাপতি ও কেন্দ্রীয় কমিটির সম্পাদক, জাতিসংঘ উন্নয়ন কর্মসূচীর চট্টগ্রাম পাহাড়ী ট্রাস্ট উন্নয়ন ফ্যাসিলিটির জেলা কমিটির সদস্য, রাঙ্গামাটি চেম্বার অব কমার্স অ্যান্ড ইন্ডাস্ট্রির পরিচালক, চিটাগাং ওম্যান চেম্বার অব কমার্স অ্যান্ড ইন্ডাস্ট্রির পরিচালক, সমবায় ব্যাংকের পরিচালকসহ বিভিন্ন সময় পার্বত্য চট্টগ্রামের বিভিন্ন প্রতিষ্ঠান ও সংগঠনের সাথে যুক্ত ছিলেন।

সম্মাননা
--------

আদিবাসী বস্ত্রের উন্নয়নে অবদান ও নারী উদ্যোক্তার স্বীকৃতিস্বরুপ তিনি বেশ কিছু সম্মানা পেয়েছেন যার মধ্যে উল্লেখযোগ্য হলো: 

* শিলু আবেদ পুরস্কার (২০০১)
* ডেইলি স্টার-ডিএইচএল উইমেন্স এন্ট্রাপ্রেনিউরস অ্যাওয়ার্ড (২০০৩)
* বাংলাদেশ বুড্ডিস্ট উইমেন্স ফেডারেশন সম্মাননা (২০১৩)
* বাংলা একাডেমি ফেলো (২০১৮)
* বেগম রোকেয়া পদক (২০২০)

তথ্যসূত্র
---------

1. 1 2 3 4 5 6 7 8 9  "আসল পাইওনিয়ার কিন্তু আমার মা"। *কালের কণ্ঠ*। সংগ্রহের তারিখ ১২ ফেব্রুয়ারি ২০২০।
2. ↑  "বাংলা একাডেমি ফেলোশিপ ও পুরস্কার পেলেন ১১ বিশিষ্টজন"। *চ্যানেল আই*। সংগ্রহের তারিখ ১২ ফেব্রুয়ারি ২০২০।
3. 1 2 3  "আদিবাসী বস্ত্র এখন সমাদর পাচ্ছে"। *প্রথম আলো*। ২০২০-০২-১২ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
4. ↑  "ছয় নারীকে সম্মাননা"। *প্রথম আলো*। সংগ্রহের তারিখ ১২ ফেব্রুয়ারি ২০২০।
5. ↑  "রোকেয়া পদক পেলেন পাঁচজন"। *দৈনিক প্রথম আলো*। ০৯ ডিসেম্বর ২০২০। সংগ্রহের তারিখ ১৯ জুন ২০২১।  এখানে তারিখের মান পরীক্ষা করুন: `|তারিখ=` (সাহায্য)
**আকিকাহ** ( আরবি: عقيقة ), **আকিকা** নবজাতক শিশুর জন্ম উপলক্ষে প্রাণী কুরবানীর একটি ইসলামী প্রথা। এটি মুসলমানরা ব্যাপকভাবে পালন করে এবং নবজাতকের জন্য একটি ছাগল বা ভেড়া জবাই করা এবং গরীবদের মধ্যে মাংস বিতরণ করা *সুন্নত* হিসাবে বিবেচিত হয়। মুসলমানগণ সন্তানের মঙ্গলের জন্য পরিবার ও বন্ধুদের জন্য একটি ভোজের আয়োজন করে। আকিকা হলো *সুন্নাত আল মু'আক্কাদাহ* (নিশ্চিত সুন্নত)। যদি সন্তানের অভিভাবক সন্তানের জন্য একটি ভেড়া জবাই করতে সক্ষম হন তবে তাদের এটি করা উচিত। মুহাম্মদ (সঃ)বলেন: "একটি শিশুর জন্যে আকিকা দিতে হবে, সপ্তম দিনে তার জন্য কোরবানি দেওয়া হয়, মাথা কামানো হয় এবং একটি নাম দেওয়া হয়"। সপ্তম দিনে যদি কেউ জবাই করতে না পারে তবে চৌদ্দ দিনের দিন কেউ আকিকা করতে পারবে বা একবিংশ দিনে, যদি কেউ এটি করতে সক্ষম না হয় তবে কোনও ব্যক্তি সন্তানের যৌবনের আগে যে কোনও সময় আকিকা করতে পারে। আক্বিকাহ সুন্নত ও মুস্তাহাব ; এটি মোটেও ওয়াজিব নয়, সুতরাং কোন পাপ নেই যে ব্যক্তি এটি করে, বা যে এটি বিলম্ব করে এবং মুস্তাহাবের সময়ে তা না করে তার উপর, যদিও সে তার ফজিলত ও পুরষ্কারের হাতছাড়া করে (কেউ এটিকে স্থগিত রাখতে পারেন) যতক্ষণ না তিনি তা করতে সক্ষম হন।  মুহাম্মদ সল্লাল্লাহু আলাইহি ওয়াসাল্লাম এর এক নাতির পুত্র এবং সে যুগের বিশিষ্ট আলেম জাফর আল-সাদিক দাবি করেছিলেন যে আদর্শভাবে চুল কামানো , আকিকার জন্য জবাই করা এবং সন্তানের নামকরণ করা উচিত এক ঘণ্টার মধ্যে।

উপকারিতা
--------

আকিকা হল এক ধরনের *সদকা* এবং এটি করা নবীর *সুন্নাহ* ।  জাফর আল-সাদিকের অন্য একটি হাদীস অনুসারে, প্রত্যেক জন্মগ্রহণকারী নবজাতকের জন্য আকীকা বাধ্যতা; যদি তারা সন্তানের জন্য আক্বিকাহ না করে তবে তা মৃত্যু বা এ ধরনের বিপর্যয়ের মুখোমুখি হবে।  পিতা-মাতার পক্ষে আকিকার মাংস খাওয়া সুন্নত  ।

ইসলামী ঐতিহাসিক ব্যবহার
-----------------------

আবু তালিব তার জন্মের সপ্তম দিনে মুহাম্মদ সল্লাল্লাহু আলাইহি ওয়াসাল্লাম এর জন্য আকীকাহ করেছিলেন এবং তার পরিবারের সদস্যদের এই অনুষ্ঠানের জন্য আমন্ত্রণ জানিয়েছিলেন, তারা জিজ্ঞাসা করেছিল "এটি কি?" যার জবাবে তিনি বলেন "আহমদের পক্ষে আকীকাহ"। তিনি মোহাম্মদ (সঃ) নাম "আহমদ" রাখেন  ।"

মুহাম্মাদ (সঃ) হাসান ইবনে আলী এবং তার নাতি হুসেন ইবনে আলী উভয়ের জন্য যথাক্রমে দুইটি করে ভেড়া জবাই দিয়ে তাদের জন্মের সপ্তম দিনে আকিকা করেছিলেন; তাদের প্রসবের ক্ষেত্রে সহায়তাকারী ধাত্রীতে রানের মাংস দিয়ে দেওয়া হয়। আকিকার জন্য কোরবানির পশুর রক্ত দিয়ে বাচ্চাকে অভিষেক করা আরব পৌত্তলিকদের মধ্যে একটি প্রচলিত কাজ ছিলো এবং এটা ইসলামে নিষিদ্ধ।

আরো দেখুন
---------

* ইসলামে কোরবানি
* যবেহ
* প্রথম চুল কাটা

তথ্যসূত্র
---------

1. ↑  
The sacred meadows : a structural analysis of religious symbolism in an East African town / by Abdul Hamid M. el Zein.
2. ↑  'Raise your voices and kill your animals' : Islamic discourses on the Idd el-Hajj and sacrifices in Tanga (Tanzania) : authoritative texts, ritual practices and social identities / by Gerard C. van de Bruinhorst full text
3. 1 2 3 4 5  al-Kulayni, Muhammad ibn Ya‘qub (২০১৫)। *Al-Kafi* (Volume 6 সংস্করণ)। Islamic Seminary Incorporated। আইএসবিএন 9780991430864।
4. ↑  "Sunan al-Tirmidhi, hadith #1522–1524" (পিডিএফ)। ৬ অক্টোবর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ আগস্ট ২০১৯।
5. ↑  Aghighah and its rulings islamquest.net Retrieved 26 June 2018
**মাসুদ জানি** (ফার্সি: مسعود جاني ) ১২৪৭-১২৫১ খ্রিস্টাব্দ পর্যন্ত বাংলার গভর্নর ছিলেন।

জীবন
----

মাসুদ পূর্বের বাঙালি গভর্নর আলাউদ্দিন জানির ছেলে ছিলেন।

১২৪৭ সালে বিদ্রোহী তুঘলক তামর খানের মৃত্যুর পর মাসুদ জানি বাংলার গভর্নর নিযুক্ত হন। তিনি প্রদেশের পুরাতন রাজধানী লখনৌতিতে একটি ওড়িয়া গ্যারিসনকে পরাজিত করার পর মালিক আল-মুলুক উশ-শার্ক (পূর্বের রাজাদের রাজা) উপাধি গ্রহণ করেন, কিন্তু তার সৈন্যদের মধ্যে বিদ্রোহ এবং তামর খানের অনুগতরা তাকে এই বিজয়কে একত্রিত করতে বাধা দেয়। ১২৪৯ সালে তিনি পুরাতন মালদার গঙ্গারামপুরে একটি পবিত্র ভবন সংস্কার করেন যা মূলত সুলতান ইলতুতমিশ শাসনামলে নির্মিত হয়েছিল। শিলালিপিতে জানিকে উল্লেখ করা হয়েছে "মহান রাজা, জালাল আল-হাক্কাদ ওয়াদ-দিন, পূর্বের রাজা মাসুদ শাহ জানি"। (আরবি: ملك المعظم جلال الحق والدين ملك الملوك الشرق مسعود شاه جاني, প্রতিবর্ণীকৃত: *মালিক আল-মুয়াজ্জামজালাল আল-সাক ওয়াদ-দিন মালিক আল-মুলুক আশ-মাসুদ শাহ জানি*)।

পূর্ব গঙ্গা সাম্রাজ্যের রাজা নরসিংহ দেবের বিরুদ্ধে চার বছরের অসফল যুদ্ধের পর ১২৫১ সালে আরো দক্ষ মালিক ইখতিয়ারুদ্দিন ইয়ুজবাকের পক্ষে মাসুদ জানিকে পদ থেকে অপসারণ করা হয়।

|
|  |
| পূর্বসূরীতুগলক তামার খান | **মামলুক সালতানাতের বাংলার গভর্নর**1247-1251 | উত্তরসূরীমালিক ইখতিয়ারউদ্দিন ইয়ুজবাক |
|

আরো দেখুন
---------

* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

তথ্যসূত্র
---------

1. ↑  Syed Amirul Islam (১৯৮৭)। *বাংলাদেশ ও ইসলাম: ইতিহাসের প্রেক্ষাপটে পর্যালোচনা*। কালীকোলমা প্রকাশনী। পৃষ্ঠা ৫৬।
2. ↑  Singh, Pradhuman (২০২১-০১-১৯)। *Bihar General Knowledge Digest* (ইংরেজি ভাষায়)। Prabhat Prakashan। পৃষ্ঠা ৭০। আইএসবিএন 978-93-5266-769-7।
3. ↑  Ahmad Hasan Dani। "Analysis of the Inscriptions"। *Asiatic Society Of Pakistan Vol-ii*। পৃষ্ঠা 2।
4. ↑  Lees, William Nassau (১৮৬৩)। *The Tabaqát-i násiri of Aboo Omar Minhaj al-Dín Othmán, ibn Siráj al-Dín al-Jewzjani*।
| পরিবেশন কলা |
| --- |
| * কসরতবাজি
* ব্যালেনৃত্য
* রঙ্গালয়ের দক্ষতা
* সং
* নৃত্য
* শারীরক্রীড়াকলা
* জাদু
* মূকাভিনয়
* সঙ্গীত
* যাত্রা
* গীতিনাট্য
* পেশাদার কুস্তি
* পুতুল নাচ
* বক্তৃতা প্রদান
* কৌতুক পরিবেশন
* মঞ্চনাটক
* মায়াস্বর
 |
| * দে
* স
 |

হাত দিয়ে পুতুল নাচ দেখানো হচ্ছে
**পুতুল নাচ** হ'ল থিয়েটার বা পারফরম্যান্সের একটি রূপ যেখানে পুতুলের মাধ্যমে কাহিনী বলা হয়। 
ভারতের পশ্চিমবঙ্গে এবং বাংলাদেশে এটি প্রচলিত একটি প্রাচীন ঐতিহ্য। গ্রামীণ জনপদে আবালবৃদ্ধ বনিতার বিনোদনে বিশেষ করে শিশুদের বিনোদনে পুতুল নাচ একটি গুরুত্বপূর্ণ ভূমিকা ছিল।

ইতিহাস
------

ভারতীয় উপ-মহাদেশে বিপিন পাল প্রথম পুতুল নাচের প্রচলন করেন বলে জনশ্রুতি রয়েছে। ব্রাহ্মণবাড়িয়া জেলার নবীনগর উপজেলার তিতাস নদীর কূল ঘেঁষে গড়ে ওঠা জনপদে কৃষ্ণ নগর নামে পল্লীতে বিপিন পালের জন্ম। বিপিন পাল তৎসময়ে সামাজিক প্রেক্ষাপট বিবেচনায় পৌরানিক কাহিনী অবলম্বন করে পুতুল নাচ করতেন বলে জানা যায়। ব্রাহ্মণবাড়িয়া জনপদে আরো কয়েকজনের নাম জানা যায়, তারা হলেন জেলার কৃষ্ণ নগর গ্রামের গিরীশ আচার্য্য, মো. তারু মিয়া, ব্রাহ্মণ বাড়িয়া শহরের মেন্ডা বা মেরুড়া এলাকার ধন মিয়া, কালু মিয়া, মো. রাজ হোসেন ও পৌর শহরের কাজীপাড়া এলাকার শরীফ মালদার। ধন মিয়ার পুতুল নাচ দলের নাম ছিলো রয়েল বীনা অপেরা। ধন মিয়া পুতুল নাচ দল দেশে বিদেশে ব্যাপক সুনাম অর্জন করেছে। এ ছাড়াও সুমী বীনা পুতুল নাচ ঝুমুর পুতুল নাচ দল পুতুল নাচ প্রদর্শন করে চলেছে বলে জনশ্রুতি রয়েছে। যতোদূর জানা যায়, পৌরানিক কাহিনী অবলম্বনে পরিচালিত পুতুল নাচ ব্রাহ্মণবাড়িয়ার জনপদের এক ঐতিহ্য। বছরের বিশেষ সময়ে মেলা পল্লীতে পুতুল নাচ প্রদর্শন হয়ে থাকে। শিল্প ও বাণিজ্য মেলায় পুতুল নাচ হয়ে থাকে।

আরও দেখুন
---------

* পুতুল

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১২।
এই নিবন্ধটি বাংলাদেশের শহর সম্পর্কে। অন্য ব্যবহারের জন্য কিশোরগঞ্জ (দ্ব্যর্থতা নিরসন) দেখুন।

**কিশোরগঞ্জ** বাংলাদেশের উত্তর-পূর্বাঞ্চলের কিশোরগঞ্জ জেলার একটি শহর। শহরটি নরসুন্দা নদীর তীরে অবস্থিত। কিশোরগঞ্জ একইসাথে কিশোরগঞ্জ জেলা ও সদর উপজেলার প্রশাসনিক সদর দপ্তর। কিশোরগঞ্জ শহরের মোট জনসংখ্যা ১০৩,৭৯৮, যার ফলে এটি বাংলাদেশের ৪৩ তম জনবহুল শহরে পরিনত হয়েছে।। এটি সড়ক ও রেলপথের দ্বারা রাজধানী ঢাকাসহ দেশের অন্যান্য অংশের সাথে যুক্ত।

ইতিহাস
------

ইতিহাসবিদদের মতে কিশোরগঞ্জ ১৮৪৫ সালের পরে কোন এক সময়। এ অঞ্চলের বিখ্যাত ব্যবসায়ী ছিলেন কৃষ্ণাদাস বসক, ‍যিনি মসলিন কাপড়ের ব্যবসা করতেন। ‍কৃষ্ণাদাস বসক নবাব সিরাজ উদ দৌলার সময়ে ৩২টি পরগণার জমিদারী কিনেন। তিনি শহরের দক্ষিণে একটি সুন্দর তিন তলা প্রাসাদ নির্মাণ করেছিলেন। তার সাত পুত্র ছিল। তার দুই ছেলের নাম কিশোর মোহন বাসক এবং ব্রজ কিশোর বাসক। সাধারণত এটি বিশ্বাস করা হয় যে এই শহরের নামটি কিশোরগঞ্জ তাদের দুইজনের নামে পরিচিত হতে এসেছে। আরেক মতে, এ অঞ্চল বিখ্যাত ছিল বলে কিশোয়ার থেকে কিশোরগঞ্জ নামের উৎপত্তি হয়েছে। ১৮৬৯ সালে কিশোরগঞ্জ পৌরসভা গঠিত হয় যার ফলে কিশোরগঞ্জ শহর পৌরশহরে পরিণত হয়।

ভূগোল
-----

কিশোরগঞ্জ রাজধানী ঢাকা থেকে ৯০ কিলোমিটার উত্তর দিকে অবস্থিত। এটি ২৪º২১΄ উত্তর অক্ষাংশ থেকে ২৪º৩২΄ উত্তর অক্ষাংশ পর্যন্ত এবং ৯০º৪২΄ পূর্ব দ্রাঘিমাংশ থেকে ৯০º৫২΄ দ্রাঘিমাংশে অবস্থিত। এর মোট আয়তন ১১.৩০ বর্গকিলোমিটার। আয়তনের নিরিখে এটি ছোট আয়তনের বসতি।

জনসংখ্যা
--------

২০১১ সালের আদমশুমারী অনুযায়ী কিশোরগঞ্জের মোট জনসংখ্যা ১০৩,৭৯৮ জন। যার মধ্যে ৫২,৫৩৪ জন পুরুষ এবং ৫১,২৬৪ জন মহিলা এবং এই জনসংখ্যা ২১৮৭৯টি খানায় বাস করে। জনসংখ্যার ঘনত্ব প্রতি বর্গ কিলোমিটারে ৯,১৮৬ জন লোক বসবাস করে। নারী পুরুষের লিঙ্গ অনুপাত ১০০ঃ১০২ এবং সাক্ষরতার হার ৭২.৫% (৭ বছরের উর্দ্ধে)।

আরো দেখুন
---------

* ময়মনসিংহ
* ময়মনসিংহীয় উপভাষা
* ভৈরব বাজার

তথ্যসূত্র
---------

1. ↑  "23: Area, Household, Population and Literacy Rate of the Cities, 2011"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। ঢাকা: বাংলাদেশ পরিসংখ্যান ব্যুরো। মার্চ ২০১৪। পৃষ্ঠা XI। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
2. 1 2 3  "4.1.19 Kishoreganj"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৭১। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
3. ↑  "ইতিহাস ঐতিহ্যে সমৃদ্ধ এক জনপদ কিশোরগঞ্জ"। *The Daily Sangram*। ২০১৯-১০-২২ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৫।
২০-১১-২০১০ এ অস্ট্রেলিয়ার ভিয়েনাতে জাতিসংঘের 'শিশু দিবস' উপলক্ষে আয়োজিত স্মার্ট মব
**স্মার্ট মব** হচ্ছে (ইংরেজিঃ smart mob), যা মবের আসল ধারণা থেকে ভিন্ন, একটি দল, যারা নিজেদের ক্রমবর্ধমান নেটওয়ার্কের মাধ্যমে, মানুষকে তথ্য বা অন্য কিছুর সাথে যুক্ত করায় এবং যেকোন ভাবে সামাজিক সমন্বয়তা সৃষ্টির মাধ্যমে বুদ্ধিদীপ্ততা ও দক্ষতার স্বাক্ষর রাখে।

হাওয়ার্ড রিংগোল্ড তার বই "স্মার্ট মবস: দ্যা নেক্সট সোশ্যাল রেভলিউশান" এ স্মার্ট মবের ধারনাটি প্রথম নিয়ে আসেন। রিংগোল্ডের মতে, স্মার্ট মব হচ্ছে যোগাযোগ প্রযুক্তির ধারাবাহিক উন্নতির ইঙ্গিত, যা মানুষের ক্ষমতায়ন বৃদ্ধি করবে। ২০০২ সালে স্মার্ট মব ধারনাটি নিউইয়র্ক টাইমসে "ইয়ার ইন আইডিয়াজ" শিরোনামে গুরুত্বের সাথে প্রকাশিত হয়।

এইসমস্ত উঠতি প্রযুক্তির মধ্যে রয়েছে ইন্টারনেট, কম্পিউটার-মাধ্যম যোগাযোগ যেমন ইন্টারনেট রিলে চ্যাট এবং তারবিহীন ডিভাইস যেমন মোবাইল ফোন, পারসোনাল ডিজিটাল এসিস্ট্যান্ট (পিডিএ)। ইদানীংকালে পিয়ার-টু-পিয়ার নেটওয়ার্ক এবং ইউবিকিউটাস কম্পিউটিং এর মত পদ্ধতিসমুহ স্মার্ট মব আয়োজন এবং তথ্য ছড়ানোর পদ্ধতি পরিবর্তন করে দিচ্ছে।

স্মার্ট মব মাঝে মাঝে দক্ষভাবে কিছু ডিস্প্যাচার বা আরাম্ভকের দ্বারা নিয়ন্ত্রিত হয়, যারা মবিং ব্যবস্থাটিকে নিয়ন্ত্রণ করে (যেমনঃ যাদের কাছে বিভিন্ন মানুষের যোগাযোগ তালিকা আছে এবং যাদের কাছে অন্যের কাছে তাৎক্ষনিক ম্যাসেজ বা বার্তা পাঠানোর মাধ্যম আছে)।

এক্ষেত্রে স্মার্ট মবিংএর সাথে যুক্ত সবার অন্যতম প্রবণতা হচ্ছে এখানে শরীরের সুনির্দিষ্ট গতিবিধি ও নড়াচড়ার বিষয়টিকে লুকিয়ে রাখার চেষ্টা করা হয় এবং এই ধরনের ঘটনা ইন্টারনেটের মত যায়গায় আলোচনা করা হয় না।

ফ্ল্যাশ মবের সাথে সম্পর্ক
-------------------------

ফ্ল্যাশ মব হচ্ছে স্মার্ট মবের একটি সুনির্দিষ্ট দিক, যেখানে হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে একদল মানুষ বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। স্মার্ট মব থেকে অনুপ্রানিত হয়ে ফ্ল্যাশ মব বিষয়টি এসেছে বলে দাবি করা হয়। ফ্ল্যাশ মবের উদ্ভাবনের সময় থেকে শুরু করে এটি এখন পর্যন্ত বিভিন্ন সময় সংবাদ মাধ্যম এবং প্রচারকারী বা প্রোমটারদের দ্বারা ব্যবহৃত হয়ে আসছে, যেটি আসলে স্মার্ট মবের কাছাকাছি একটি বিষয়।

তথ্যসূত্র
---------

1. ↑  Thompson, Clive (২০০২-১২-১৫)। "The Year in Ideas: Smart Mobs"। *New York Times*।
2. ↑  wordspy.com  ওয়েব্যাক মেশিনে আর্কাইভকৃত ১৫ মার্চ ২০০৬ তারিখে, flash mob
**জাগ** দেয়া স্রোতশীল বা বদ্ধ জলাশয়ে মাছ শিকারের এক কৌশলবিশেষ। অঞ্চলভেদে এই কৌশলকে "কাঠা" বা "পাটা" দেয়া বলে। বাংলাদেশের ফরিদপুর-মাদারীপুর অঞ্চলে বলে কাঠা দেয়া। এটি এক ধরনের মাছ আটকানোর ফাঁদ। ফাল্গুন-চৈত্র মাসে যখন নদী, খাল বা হাওরের পানি শুকিয়ে আসে এবং গ্রীষ্মের তাপদাহ বাড়তে থাকে তখন মাছেরা নিরাপদ আশ্রয় ও শীতলতম স্খান খুঁজে বেড়ায়। তাই লোকজন পাড়ের কাছাকাছি জলাশয়ের খানিকটা জায়গায় কচুরিপানা জড়ো করে মাছদের জন্য সেই শীতলতম আবাস গড়ে তোলে। কচুরিপানা যাতে স্রোতের টানে অন্যত্র চলে না যায় সেজন্য নির্দিষ্ট জায়গাকে লম্বা বাঁশের খুঁটি দিয়ে ঘেরা হয়। খুঁটির সাথে পানিতল বরাবর আড়াআড়ি বাঁশ বেঁধে ঘেরা হয়। 
এই বেষ্টনীর ভেতরে থাকে কচুরিপানা। কচুরিপানার নিচে পানির ভেতর ডুবানো থাকে গাছের ডালপালা বা ঝোড়। এর মধ্যে মাছ আবদ্ধ থাকে, কচুরিপানার মূলের মধ্যেও থাকে কই মাছের ঝাঁক। নির্দিষ্ট সময় অন্তর "জাগ" থেকে মাছ ধরা হয়। মাছ ধরার সময় পুরো জাগটিকে জাল দিয়ে ঘিরে ফেলা হয় এবং ভেতরের কচুরিপানা ও ডাল পরিষ্কার করে ভেতর থেকে জাল দিয়ে মাছ ধরা হয়। সাধারণত কয়েকজন মিলে এক-একটা "জাগ" পরিচালনা করে। ১০-১৫ দিন পর পর জাগ তোলা হয়। রাঙ্গামাটির কাপ্তাই হ্রদে যেসব জাগ দেয়া হয় তা থেকে চিতল, বোয়াল, কই, শিং ইত্যাদি মাছ বেশি পাওয়া যায়। ফরিদপুরের জাগ থেকে আইড়, বোয়াল, চিতল, পাঙ্গাশ, শোল, কই, মাগুর ইত্যাদি মাছ পাওয়া যায়। নড়াইল ও যশোরে বাঁওড়ে ও হাওরে "জাগ" দেয়ার এতিহ্যগত প্রচলন আছে। জাগে ডালপালা থাকায় জাল ফেলে জাগ থেকে মাছ চুরির ভয় কম থাকে। শীত শেষে জাগ দেয়া শুরু হয়, বৈশাখে বর্ষা এলেই জাগ শেষ হয়। এটি বাংলাদেশের গ্রামবাংলার এক মৌসুমী ঐতিহ্য। তবে অনেক নদ-নদী ও খাল-বিল শুকিয়ে যাওয়ায় এ কর্মটিও তার ঐতিহ্য হারাচ্ছে।

তথ্যসূত্র
---------

ইফ্‌ফাত আরা, *জানার আছে অনেক কিছু*, ১৯৯৯, দেশ প্রকাশন, ঢাকা (পৃষ্ঠাঃ ১০৯)।
ব্রাউন ইউনির্ভাসিটিতে হাইপারটেক্সট এডিটিং সিস্টেমের কনসোলে আইবিএম ২২৫০ মড ৪ ডিসপ্লে স্টেশনের সাথে ব্যবহৃত লাইটপেন, অক্টোবর ১৯৬৯
একটি **লাইট পেন** হল একটি কম্পিউটার ইনপুট যন্ত্র যা দেখতে লম্বা সরু লাঠির মতন। এটির আলোক সংবেদনশীল বৈশিষ্ট্য রয়েছে যা কম্পিউটারের সিআরটি প্রদর্শনীর সহযোগে ব‍্যবহার করা হয়। এটি ব্যবহারকারীকে প্রদর্শনীতে দেখতে পাওয়া বস্তু নির্দেশ বা আঁকতে সাহায্য করে যেমনটা টাচস্ক্রীনে করা হয় কিন্তু এটির মাধ্যমে এই কাজটি সুক্ষতার সাথে করা যায়। এটি সিআরটি প্রদর্শনী সহ অন্যান্য প্রদর্শনী প্রযুক্তির সাথে কাজ করে কিন্তু এলসিডি মনিটরের সাথে লাইট পেনের ব্যবহারের ধারনাটি পরিষ্কার নয় (যদিও তোশিবা এবং হিতাচি এই প্রকারের ধারণা দেখিয়েছিল জাপানে অনুষ্ঠিত "ডিসপ্লে ২০০৬" নামক প্রদর্শনীতে)।

একটি লাইট পেন প্রদর্শনীর পিক্সেলের ঔজ্জ্বল্যের পরিবর্তন ধরতে পারে যখন সিআরটি প্রদর্শনীর ইলেক্ট্রন রশ্মি স্ক্যান করা হয় এবং কম্পিউটারের সাথে এই পরিবর্তনের সময় পাঠায়। যেহেতু সিআরটি প্রদর্শনী পুরো প্রদর্শনীর একটি পিক্সেলকে একক সময়ে স্ক্যান করে সেই কারণে কম্পিউটার আলোক কলমটির নিদির্ষ্ট স্ক্যানিং সময়ের হিসাব রাখতে পারে এবং প্রদর্শনীর বিভিন্ন জায়গায় ফেলা রশ্মির স্থান ও আলোক কলমটির স্থানের পরিবর্তন ধরতে পারে সময়ের হিসাব থেকে।

আরও দেখুন
---------

* পেন কম্পিউটিং
* লাইট গান
* স্টাইলাস (কম্পিউটিং)

তথ্যসূত্র
---------


উইকিমিডিয়া কমন্সে **লাইট পেন** সংক্রান্ত মিডিয়া রয়েছে।

| * দে
* স
প্রাথমিক কম্পিউটার যন্ত্রাংশসামগ্রী |
| --- |
| তথ্য-উপাত্ত প্রবিষ্টকরণ যন্ত্রকৌশল | 
* কীবোর্ড
* ইমেজ স্ক্যানার
* মাইক্রোফোন
* পয়েন্টিং ডিভাইস
	+ গ্রাফিক্স ট্যাবলেট
	+ জয়স্টিক
	+ লাইট পেন
	+ মাউস
		- অপটিক্যাল মাউস
	+ পয়েন্টিং স্টিক
	+ টাচপ্যাড
	+ স্পর্শসংবেদী পর্দা
	+ ট্র্যাকবল
* ‎ওয়েবক্যাম
	+ সফটক্যাম
* রিফ্রেশেবল ব্রাই পর্দা

 |
| তথ্য-উপাত্ত বহির্গতকারী যন্ত্রকৌশল | 
* মনিটর
* রিফ্রেশেবল ব্রাই ডিসপ্লে
* প্রিন্টার
* স্পিকার
* প্লটার
* স্পর্শসংবেদী পর্দা

 |
| অপসারণযোগ্য ডাটা স্টোরেজ | 
* অপটিক্যাল ডিস্ক ড্রাইভ
	+ সিডি-আরডব্লিউ
	+ ডিভিডি+আরডব্লিউ
	+ বিডি-আর
* ডিস্ক প্যাক
* ফ্লপি ডিস্ক
* মেমোরি কার্ড
* ইউএসবি ফ্ল্যাশ ড্রাইভ

 |
| কম্পিউটার কেস | 
* কেন্দ্রীয় প্রক্রিয়াজাতকরণ ইউনিট (সিপিইউ)
* হার্ড ডিস্ক / এসএসডি / এসএসএইচডি
* মাদারবোর্ড
* নেটওয়ার্ক ইন্টারফেস কন্ট্রোলার
* পাওয়ার সাপ্লাই(কম্পিউটার)
* র‌্যান্ডম অ্যাক্সেস মেমোরি (র‍্যাম)
* সাউন্ড কার্ড
* ভিডিও কার্ড

 |
| ডাটা পোর্ট | 
* ইথারনেট
* ফায়ারওয়্যার
* প্যারালাল পোর্ট
* সিরিয়াল পোর্ট
* ইউনিভার্সাল সিরিয়াল বাস (ইউএসবি)
* অডিও জ্যাক

 |

টেমপ্লেট:পেন
Photograph of the exterior of Tenga Flip Hole WhiteFlip Hole White split open, showing its complex internal structure. The user's manual and lotions also shown**ফ্লিপ হোল হোয়াইট** (ডানের ছবিতে প্রদর্শিত) ভাবে রক্ষণাবেক্ষণের জন্য খোলা যায় এমন নকাশায় তৈরি করা হয়েছে। সেটটিতে ব্যবহারকারীর ম্যানুয়াল এবং তিন ধরনের লোশন অন্তর্ভুক্ত রয়েছে।
**কৃত্রিম যোনি** একটি ডিভাইস যা মহিলা যৌন অঙ্গ অনুকরণ করে নকশা করা হয়েছে। এটি সাধারণত একটি নরম উপাদান দিয়ে তৈরি, তৈলাক্ত এবং কখনও কখনও উত্তপ্ত করার ব্যবস্থাও থাকে।

বিভিন্ন ধরনের কৃত্রিম যোনি রয়েছে। এগুলি চিকিৎসা গবেষণার উদ্দেশ্যে, প্রাণীর প্রজনন, বা যৌন উত্তেজনার জন্য অথবা মানুষের যৌন খেলনা হিসাবে তৈরি করা যেতে পারে। স্ট্রোকার্স এবং স্লিভস হলো এমন যৌন খেলনা যেগুলো যৌন কাজে ব্যবহার করতে হাতে ধরে যৌন উদ্দীপনা জাগাতে হয়। অন্যদিকে একটি কৃত্তিম যোনি যদি কোন যৌন পুতুলে স্থাপন করা থাকে তবে সেটা মুক্তহস্তেও ব্যবহার করা যায়।

পশু-চিকিৎসায় ব্যবহার
---------------------

 একটি অন্তর্নির্মিত কৃত্রিম যোনি সহ একটি প্রজনন মাউন্ট, যা কৃত্রিম গর্ভধারনে ঘোড়ার বীর্য সংগ্রহ করতে ব্যবহার করা হয়।
কৃত্রিম যোনি পশুদের শুক্রাণু সংগ্রহের জন্য এবং এর পরবর্তী প্রয়োগের জন্য গবাদি পশুর কৃত্রিম গর্ভধারণ কর্মসূচীতে এবং বীর্য সংগ্রহ কেন্দ্রগুলোর খামার কর্তৃক ব্যাপকভাবে ব্যবহৃত হয়। বীর্য সংগ্রহের জন্য বিশেষভাবে নকশাকৃত একটি কৃত্রিম যোনি থাকে, যা প্রাণীর আসল যোনির কিছু বৈশিষ্ট্য এবং আচরণ অনুকরণ করে।

সংগ্রহ করার বিভিন্ন ধরনের যন্ত্রপাতি রয়েছে, তবে সাধারণ নকশাটিতে একটি টিউব ব্যবহার করা হয় সাধারণভাবে জীবাণুমুক্ত অভ্যন্তর লাইনার এবং বাইরের শক্ত শেল। ভাল ফলাফলের জন্য নলের দেওয়ালগুলি ফাঁপা এবং গরম জলে ভরা থাকে প্রাকৃতিক দেহের তাপমাত্রাকে নকল করতে এবং বীর্য আলাদা করতে একটি ছাঁকনি থাকতে পারে।

মানব ব্যবহার
------------

 কৃত্রিম যোনি
একটি কৃত্রিম যোনি, *স্ট্রোকার*, *মাস্টারবেশন এইড*, *মাস্টারবেটর* বা *পকেট পুসি*  এমনভাবে নকশাকরা যা একটি উত্থিত লিঙ্গকে যৌন মিলনের অনুভূতি অর্জন করতে দেয়, একসময় প্রচণ্ড উত্তেজনা জাগায় এবং শেষে বীর্যপাত ঘটাতে সহায়তা করতে সক্ষম। এতে প্রায়শই চলমান অংশ যেমন কম্পনসক্ষমতা থাকে, যা উদ্দীপনা আরো বাড়িয়ে দেয়।

সাধারণত কৃত্রিম যোনি, বাস্তব যোনি সদৃশ বা তার কাছাকাছি আকারের হয়ে থাকে যেখানে লিঙ্গ প্রবেশ করানো যায়। হাতা বা "যোনি সুড়ঙ্গ" নামে পরিচিত অংশটি, লম্বায় ১০ থেকে ২০ সেমি (৪ থেকে ৮ ইঞ্চি) পর্যন্ত হয়ে থাকে। যদি ব্যবহারকারী চান তবে একটি স্পন্দনকারী বুলেট ঢোকানোর জন্য একটি মুক্ত প্রান্ত থাকতে পারে।

আরও দেখুন
---------

* কৃত্রিম শিশ্ন
* যৌন পুতুল
* সিবিয়ান
* সেক্স মেশিন
* ফ্লেশলাইট
* যৌন পুতুল
* টেঙ্গা
* ভেনাস ২০০০

তথ্যসূত্র
---------

1. ↑  N. Döring; S. Pöschl (২০১৮-০৯-০১)। "Sex toys, sex dolls, sex robots: Our under-researched bed-fellows": 133–138। ডিওআই:10.1016/j.sexol.2018.05.003। সংগ্রহের তারিখ ২০১৯-০৯-৩০।
2. ↑  Drillinger, Meagan (২০১৮-০৬-২১)। "The 10 Best Sex Toys for Men, Because Sometimes Your Hand Just Gets Tired"। *Men's Health* (ইংরেজি ভাষায়)। সংগ্রহের তারিখ ২০১৯-০৪-১২।

* "সংগ্রহের পদ্ধতি" (27 নভেম্বর 2005)। *নিউ স্ট্রাইটস টাইমস*, পি। F2 চেপে।
* Tornton, Liza (২০০৮-০৮-০৫)। "Realistic pattern of your privates"। Articlesabout.biz। অক্টোবর ১৩, ২০০৯ তারিখে মূল থেকে আর্কাইভ করা।

বহিঃসংযোগ
---------


উইকিমিডিয়া কমন্সে **কৃত্রিম যোনি** সংক্রান্ত মিডিয়া রয়েছে।

* অ্যাকুইন কৃত্রিম যোনি
ওয়েস্টার্ন গ্রিন মাম্বা, একপ্রকার বিষধর এলাপিড
**বিষধর সাপ** হচ্ছে এক প্রকার সাপ যারা শিকার ও আত্মরক্ষার জন্য তাদের শরীরে উৎপন্ন প্রক্রিয়াকৃত লালা বা সর্পবিষ ব্যবহার করে। এই বিষপ্রয়োগের জন্য তাদের বিশেষভাবে তৈরি এক জোড়া দাঁতও থাকে যা বিষদাঁত নামে পরিচিত। এছাড়া কিছু কিছু সাপ তাদের চোয়ালের মাধ্যমে বিষ ছুঁড়েও মারতে পারে।

সাপের বিভিন্ন পরিবারের মধ্যেই বিষধর সাপের অস্তিত্ব আছে। শ্রেণিবিন্যাসের কোনো নির্দিষ্ট ধাপ বিষধর সাপদের জন্য নির্দিষ্ট নয়। এটার অর্থ এই যে বিবর্তনের ধারায় বিভিন্ন রকম সাপের মাঝে বিষ উৎপন্ন হয়েছে। কয়েকটি জাতের গিরগিটির মাঝেও বিষের উপস্থিতি দেখা যায়, যা মূলত লালা।

অনেক ধরনের সাপ, যেমন: বোয়া এবং অজগর গোত্রীয় সাপগুলো বিষধর নাও হতে পারে, কিন্তু তাদের দংশন বা কামড়ের ফলে চিকিৎসীয় সেবার প্রয়োজন হতে পারে। কারণ তাদের দাঁত তীক্ষ্ণ ও ধারালো, এবং মুখের ব্যাকটেরিয়ার সংস্পর্শে আক্রান্ত ক্ষতে সংক্রমণ হবার সম্ভাবনা থাকে।

বিষধর সাপের পরিবার
------------------

এখন পর্যন্ত সাপের প্রায় ৬০০টি প্রজাতিকে বিষধর হিসেবে শনাক্ত করা গেছে, যা সম্পূর্ণ সাপের প্রজাতির চার ভাগের এক ভাগ। নিচের পরিবারভুক্ত সাপগুলোকে মূলত বিষধর ও আক্রমণাত্মক ধরা হয়। এ পরিবারভুক্ত সাপগুলোই সচরাচর মারাত্মক বিষাক্ত দংশন করার ক্ষমতা রাখে।

| পরিবার | বিবরণ |
| --- | --- |
| অ্যাট্রাক্টাসপিডিডি (অ্যাট্রাক্টাসপিড) |  |
| কলুব্রিডি (কলুব্রিড) | বেশিরভাগ সাপ ক্ষতিহীন, কিন্তু বাকিগুলো বিষধর। কমপক্ষে পাঁচটি প্রজাতি আছে, যা মানুষের মৃত্যুর কারণ হতে পারে। |
| এলাপিডি (এলাপিড) | গোখরা, কোরাল সাপ, ক্রেইট, মাম্বা, সামুদ্রিক সাপ প্রভৃতি। |
| ভাইপারিডি (ভাইপারিড) | মূল ভাইপারিডি এবং পিট ভাইপার। সেই সাথে র‌্যাটল সাপ। |
|

তথ্যসূত্র
---------

আরও দেখুন
---------

* সর্পদংশন
* সর্পবিষ
* বিগ ফোর (ভারতীয় সাপ)

বহিঃসংযোগ
---------

* For goodness snakes Treating and Preventing Venomous Bites.
* Venomous Snakes Pictures, videos and description of the most venomous snakes in the world.
* Venomous snakes and outdoor workers Bite-prevention and treatment information for outdoor workers.
১৮শ শতাব্দির দুটি মটকা।
**মটকা** মাটি থেকে তৈরি করা একপ্রকার বিশালাকৃতির পাত্র, যা দেখতে অনেকটা কলসের মতো মনে হয়। এজাতীয় পাত্রে সাধারণত চাল সংরক্ষণ করা হয়। সাধারণ্যের পর্যবেক্ষণজাত সত্য হচ্ছে, মটকায় রাখা চালে সহজে পোকা ধরে না এবং চালের গন্ধ ও স্বাদ দির্ঘদিন অটুট থাকে। তাছাড়া মাটি থেকে তৈরি বলে এজাতীয় পত্রের সংস্পর্শে থাকার ফলেও চালে কোনো ক্ষতিকারক উপাদান মিশে না।

প্রস্তুত প্রণালী
----------------

প্রথমে নরম এঁটেল দোআঁশ মাটি সংগ্রহ করা হয়, সাধারণত ধানী জমি কিংবা নদীর গর্ভ থেকে। সেই মাটিকে ভালোমতো দলিতমথিত করে জমিয়ে রাখা হয় এক স্থানে। তারপর সেখান থেকে মাটির হালকা একটা স্তর এনে একটা কড়াই-আকৃতির জিনিসে মটির স্তরটি বসিয়ে মটকার তলা বানানো হয়। তারপর সেই তলার পাশ দিয়ে আরো আরো স্তর যোগ করে মটকার কিনারা তৈরি করা হয়। অনেক সময় আগে থেকে তৈরি করা রিং পরিয়ে দেয়া হয় স্তরে স্তরে। এসময় আগের স্তরের সাথে নতুন স্তরকে আটকে দেবার জন্য ভেজা কাপড় দিয়ে জোড়াগুলোকে ভিজিয়ে পলিশ করে নেয়া হয়। কখনও কখনও সামান্য গোলাকৃতি কোনো বস্তু দিয়ে ভিতর থেকে চাপ দিয়ে মটকার গোলাকৃতি বজায় রাখা হয়। সবশেষে কলসের মতো গলার অংশের একটা স্তর যোগ করা হয়। সাধারণত কলস যেভাবে চাকার উপর রেখে বানানো হয়, মটকার বিশাল আকৃতির কারণে সেভাবে বানানো সম্ভব হয় না। মাটির থৈরি মটকা এরপর রোদে শুকিয়ে আগুনে পোড়ানো হয়। পুড়িয়ে নেয়ার আগে মাটি খোদাই করে কিংবা পুড়িয়ে নেয়ার পরে রং দিয়ে অনেক সময় মটকায় নকশাও করা হয়। সাধারণত নকশায় গ্রাম্য মোটিফ ফুটে ওঠে। হিন্দু পরিবারগুলোতে মটকার মধ্যে বিভিন্ন মাঙ্গলিক চিহ্ন আঁকার প্রচলনও দেখা যায়।

ইতিহাস
------

তথ্যসূত্র
---------
পূর্ব-পশ্চিম করিডোরটি হোজাই জেলার মধ্য দিয়ে একটি চার লেন রোড
**হোজাই** ভারতবর্ষের আসাম রাজ্যের একটি নতুন জেলা যা ১৫ ই আগস্ট ২০১৫, নগাঁও জেলার তিনটি তেহশিল হোজাই,দবকা এবং লঙ্কা নিয়ে সংগঠিত হয় ।
হোজাই এই নবগঠিত জেলার সদর।

ব্যুৎপত্তি
----------

মধ্যযুগে হোজাই দিমাসা কাছাড়ি রাজ্যের একটি অংশ ছিল। আহোম বুরুঞ্জী মতে, দিমাসা কাছাড়ি রাজ্য দিকু নদী থেকে কলং নদী পর্যন্ত বিস্তৃত ছিল। হোজাই-এ বসবাসকারী দিমাসা কাছাড়িরা "হোজাই- কাছাড়ি" নামে পরিচিত ছিল । "হোজাই "দিমাসা উপজাতির একটি বংশ বা গোষ্ঠি, সম্ভবত হোজাই নামটি "হোজাই" গোষ্ঠীর নাম থেকে এসেছে। এখানে লোকমুখে সর্বাধিক প্রচলিত ভাষা সিলেটি ভাষা ব‍্যবহ্নত হয়

জনপরিসংখ্যান
------------

ভারতীয় আদমশুমারি ২০১১ মতে তিনটি তহশিল সংলগ্ন নবনির্মিত হোজাই জেলার মোট জনসংখ্যা ৯,৩১,২১৮। যার মধ্যে ৪৯,৯৫৬৫ জন মুসলমান ও ৪২,৪০৬৫ জন হিন্দু । অর্থ্যাৎ হোজাই জেলাতে জেলার জনসংখ্যার মধ্যে মুসলমানদের শতকরা হার ৫৩.৬৫% এবং হিন্দুদের শতকরা হার ৪৫.৫৩% । দবকা তহশিলে মুসলমানদের জনসংখ্যার শতকরা হার প্রায় ৮৭% থাকায় হোজাই জেলাতে সংখ্যাগরিষ্ঠ বেশি । হোজাই জেলার অন্যান্য তহশিলগুলো হিন্দুপ্রধান।  
২০০১ সনে বর্তমান হোজাই জেলার জনসংখ্যা ছিল ৭৪,৪৭৯১ যার মধ্যে ৩৭,৪২০৫ জন মুসলমান ও ৩৬,৫১৮০ জন হিন্দু। অর্থাৎ হোজাই জেলাতে হিন্দুদের জনসংখ্যার হার ছিল ৪৯.০৩%, মুসলমানদের ছিল ৫০.২৪% । হোজাই জেলাতে ২০০১ থেকে ২০১১ অবদি ২৫.০৩% বৃদ্ধি পেয়েছে।

*তহশীল  অনুযায়ী হোজাই জেলার ধর্মীয় তথ্য*| তহশীল | সর্বমোট | হিন্দু | মুসলমান  | হিন্দু % | মুসলমান % |
| --- | --- | --- | --- | --- | --- |
| **হোজাই** | ২২৮৫৩০ | ১৩৫৩৭৭ | ৯২৫৯০ | ৫৯.২৪% | ৪০.৫২% |
| **ডবকা** | ৩০৩৭৬৭ | ৩৭৮৭২ | ২৬৫৩৬৬ | ১২.৪৭% | ৮৭.৩৫% |
| **লঙ্কা** | ৩৯৮৯২১ | ২৫০৮১৬ | ১৪১৬০৯ | ৬২.৮৭% | ৩৫.৫০% |
| **জিলা-২০১১** | ৯৩১২১৮ | ৪২৪০৬৫ | ৪৯৯৫৬৫ | ৪৫.৫৩% | ৫৩.৬৫% |
| **জিলা-২০০১** | ৭৪৪৭৯১ | ৩৬৫১৮০ | ৩৭৪২০৫ | ৪৯.০৩% | ৫০.২৪% |

রাজনীতি
-------

হোজাই জেলাতে তিনটি বিধানসভা রয়েছে। এগুলো হচ্ছে যমুনামুখ, হোজাই, লামডিং। হোজাই জেলা নগাঁও লোকসভা সমষ্টির অন্তর্গত।

তথ্যসূত্র
---------

1. ↑  "Assam gets new district of Hojai"  ওয়েব্যাক মেশিনে আর্কাইভকৃত ১ জুলাই ২০১৬ তারিখে, *The Northeast Today*
2. ↑  "সংরক্ষণাগারভুক্ত অনুলিপি"। ১৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৯ জুন ২০১৬।
3. ↑

আরও দেখুন
---------

* শান্তিবন, হোজাই
* যমুনামুখ (বিধান সভা সমষ্টি)
* দবকা

বহিসংযোগ
--------
বেঙ্গল গেজেট নিবন্ধের সাথে বিভ্রান্ত হবেন না।
**বাঙ্গাল গেজেট** ছিল  গঙ্গাকিশোর ভট্টাচার্যের সম্পাদনায় প্রকাশিত একটি সাপ্তাহিক পত্রিকা। এ পত্রিকার কোন কপি পাওয়া যায়নি। ভবানীচরণ ব্যানার্জী, ঈশ্বরচন্দ্র গুপ্ত প্রমুখের লেখায় এর প্রকাশ ও অস্তিত্বের কথা জানা যায়। "ওরিয়েন্টাল স্টার" পত্রিকার সূত্রে জানা যায় বাঙ্গাল গেজেট ১২২৫ বঙ্গাব্দ বা ১৮১৮ সালের ১৬ মে তারিখে প্রথম প্রকাশিত হয়েছিল। ব্রজেন্দ্রনাথ বন্দ্যোপাধায়ের মতে, এই তারিখ ১৪ই মে থেকে ৯ই জুলাইয়ের মধ্যে। আরো জানা যায় পত্রিকাটি মাত্র এক বছর প্রকাশ হয়েছিল।

গঙ্গাকিশোর ভট্টাচার্যের সহকারী ছিলেন হরচন্দ্র রায় ও পত্রিকাটির প্রধান পৃষ্ঠপোষক ও উৎসাহদাতা ছিলেন রাজা রামমোহন রায়। সামগ্রিক বিবেচনায় বাঙ্গাল গেজেট ছিল বাংলা ভাষায় ও বাঙালি সম্পাদক-প্রকাশকদের পরিচালনায় প্রথম সংবাদপত্র। শুধু তাই নয় এটি ভারতীয়দের সম্পাদনা-প্রকাশনা-পরিচালনায় প্রকাশিত প্রথম সংবাদপত্র।

১৮১৮ সালের ১৪ মে প্রকাশিত গভর্নমেন্ট গেজেট এর একটি বিজ্ঞাপন থেকে এ ধরনের প্রকাশনার প্রস্ত্ততি সম্পর্কে জানা গেছে। ১ জুলাই ১৮১৮ সালের প্রকাশিত আর একটি বিজ্ঞাপন থেকে জানা যায় যে, সাপ্তাহিকটি ইতোমধ্যে প্রকাশিত হয়েছে। দুটি বিজ্ঞাপনই প্রকাশিত হয়েছিল হরচন্দ্র রায়-এর নামে। তবে ১৮২০ সালের সেপ্টেম্বর মাসে প্রকাশিত The Friend of India ও ১৮৩১ সালের ১১ জুন প্রকাশিত সমাচার দর্পণ পত্রিকা দুটির প্রতিবেদনে গঙ্গাকিশোর ভট্টাচার্যকে বেঙ্গল গেজেট-এর প্রকাশক হিসেবে উল্লেখ করা হয়েছে। গঙ্গা কিশোর ছিলেন শ্রীরামপুরের নিকটবর্তী বহেরা গ্রামের বাসিন্দা এবং তার কর্মজীবন শুরু করেছিলেন শ্রীরামপুর মিশন প্রেসএ একজন কম্পোজিটর হিসেবে। পরবর্তীসময়ে তিনি কলকাতায় এসে নিজে বাংলা বইয়ের প্রকাশনা শুরু করেন। এমনকি ১৮১৮ সালে নিজে ‘বেঙ্গল গেজেট প্রেস’ নামে একটি ছাপাখানাও প্রতিষ্ঠা করেন। শ্রীরামপুরের বাসিন্দা হরচন্দ্র রায় সম্ভবত তার ছাপাখানার অংশীদার ছিলেন।

উপরোল্লিখিত বিজ্ঞাপন সূত্র থেকে জানা যায় যে, বেঙ্গল গেজেট-এ সুন্দর, সংক্ষিপ্ত এবং শুদ্ধ বাংলা ভাষায় বেসামরিক নিয়োগের অনুবাদসমূহ, সরকারি প্রজ্ঞাপন ও নীতিমালা প্রভৃতি এবং পাঠকদের নিকট আকর্ষণীয় এমন অন্যান্য স্থানীয় বিষয়সমূহ অন্তর্ভুক্ত হতো। পত্রিকার মাসিক চাঁদার হার ছিল দুই রুপি। পত্রিকাটি সম্ভবত এক বছর স্থায়ী হয়েছিল।

আরও দেখুন
---------

* বাংলা পত্র-পত্রিকার তালিকা

তথ্যসূত্র
---------

1. ↑  বাংলা ভাষা ও সাহিত্য, ড. সৌমিত্র শেখর, আইএসবিএন:৯৮৪-৩২-৩২১৭-৮, পৃষ্ঠা:৫১৫
2. ↑  দৈনিক বর্তমানের যাত্রা শুভ হোক— গণমাধ্যমকে গণমানুষের হতে হবে,ড. শেখ আবদুস সালাম
3. ↑  বাবু, ড. কুদরাত-ই- খুদা (২৯ জানুয়ারি ২০১৬)। "ভারতবর্ষের প্রথম সংবাদপত্র প্রকাশের দিন আজ"। সংগ্রহের তারিখ ৩১ জানুয়ারি ২০১৮। [*স্থায়ীভাবে অকার্যকর সংযোগ*]
**কাশিয়াইশ উচ্চ বিদ্যালয়** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার পটিয়া উপজেলার কাশিয়াইশ ইউনিয়নে অবস্থিত।

ইতিহাস
------

১৯৬৪ সালে কাশিয়াইশ গ্রামের স্থানীয় জনসাধারণের সার্বিক সহয়োগিতায় ও গণ্যমান্য ব্যক্তিবর্গের তত্ত্বাবধানে সমতল ভুমির উপর বিদ্যালয়টি প্রতিষ্ঠিত হয়। বর্তমানে বিদ্যালয়ে মোট জায়গার পরিমাণ ২.৩৭ শতক।

ব্যবস্থাপনা
-----------

বিদ্যালয় পরিচালনার জন্য জনাব আলহাজ্ব মোহাম্মদ ছগির আহমদকে সভাপতি করে ১০ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ
-----------

বিদ্যালয়ের প্রধান শিক্ষক বাবু হরিমোহন নাথ। এছাড়া আরো অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

শিক্ষা কার্যক্রম
----------------

এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে ৩ শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৯৫%।

আরো দেখুন
---------

* পটিয়া উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4 5 6  "কাশিয়াইশ উচ্চ বিদ্যালয় - কাশিয়াইশ ইউনিয়ন - কাশিয়াইশ ইউনিয়ন"। *kasiaisup.chittagong.gov.bd*। [*স্থায়ীভাবে অকার্যকর সংযোগ*]

বহিঃসংযোগ
---------
অ্যাস টু মাউথের শৈল্পিক পেন্সিল চিত্র
**অ্যাস টু মাউথ** (পর্নোগ্রাফিতে **এটিএম** বা **এটুএম** সংক্ষেপে) একটি অশ্লীল শব্দ যা যৌন শিল্পের সাথে যুক্ত একটি অশ্লীল শব্দ যা পায়ু যৌনতার সাথে সাথে মুখমৈথুনকে বর্ণনা করে। শব্দটি প্রাথমিকভাবে একটি যৌন অভ্যাস বর্ণনা করার জন্য ব্যবহৃত হয় যেখানে একটি গ্রহনকারী অংশীদারের মলদ্বার থেকে একটি খাড়া লিঙ্গ সরানো হয় এবং তারপর সরাসরি তার মুখের মধ্যে বা সম্ভবত অন্যের মুখে দেওয়া হয়।

স্বাস্থ সচেতন
-------------

যদি অ্যাস টু মাউথের প্রাপক তার নিজের মলদ্বার থেকে সরানো কোনও লিঙ্গ বা বস্তুর উপর শিশ্ন-মুখমৈথুন করে, তবে স্বাস্থ্যের ঝুঁকি সাধারণত গ্যাস্ট্রোইনটেস্টাইনাল ট্র্যাক্টের ব্যাঘাতের মধ্যে সীমাবদ্ধ থাকে। যদি প্রাপকের অ্যানো-রেকটাল অঞ্চলটি গনোরিয়ার মতো যৌনবাহিত রোগে সংক্রামিত থাকে তবে সেই ব্যক্তির মুখ বা গলায় সংক্রমণ ছড়ানোর একটি অতিরিক্ত ঝুঁকি থেকে যায়।   অন্ত্রের পরজীবী এবং অন্যান্য জীব মলের বাহিত হতে পারে। যৌন বাহিত রোগ বা পরজীবী সংক্রমণের ঝুঁকি শুধুমাত্র তখনই থাকে যখন সংক্রামিত ব্যক্তির থেকে মল কণা একটি অসংক্রমিত ব্যক্তির মুখে যায়।

পর্ন শিল্পে
-----------

পর্ণ শিল্পের অভিনয়কারীরা প্রায়ই পায়ূ যৌনতার ক্রম চিত্রায়িত করার আগে এনিমা ব্যবহার করে; যাইহোক, এটি প্রাথমিকভাবে রোগ প্রতিরোধের পরিবর্তে ভিডিওতে কোনও মলের উপস্থিতির সম্ভাবনা দূর করার জন্য।  অ্যাস টু মাউথ, অ্যাস টু মাউথের একটি রূপের সাথে **এটিওজিএম** (অন্য মেয়েদের মুখের কাছে অ্যাস), ২০০০ এর দশকের গোড়ার দিকে হার্ডকোর পর্নোগ্রাফিতে আরও ঘন ঘন প্রদর্শিত হতে শুরু করে, পরের দশকে এটি বাড়ে জনপ্রিয়তা দেখে।

আরো দেখুন
---------

* পায়ুলেহন
* কপ্রোফিলিয়া
* পেগিং

তথ্যসূত্র
---------

1. ↑  Robert Jensen, Ph.D.। "Just a John" (পিডিএফ)। The University of Texas at Austin। ২০০৮-০৫-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৭-০১-০৮।
2. ↑  "Is Gonorrhea Contagious?"। RightDiagnosis.com।
3. ↑  Henning, Kelly J.; Bell, Eleanor (১৯৯৫)। "A community-wide outbreak of hepatitis a: Risk factors for infection among homosexual and bisexual men": 132–6। ডিওআই:10.1016/S0002-9343(99)80132-6। পিএমআইডি 7625417।
4. ↑  "Detection of Hepatitis A Virus in the Feces of Patients with Naturally Acquired Infections", JSTOR: The Journal of Infectious Diseases, Vol 141, No. 2
5. ↑  
Savage, Dan (২০০৩-০৭-০৩)। ""Santorum" in a Sentence"। *Portland Mercury*। ২০২২-০২-১৮ তারিখে মূল থেকে আর্কাইভ করা। সংগ্রহের তারিখ ২০২২-১০-১০।
6. ↑  *The Sexualization of Childhood*। Abc-Clio। ২০০৯। আইএসবিএন 9780275999858।
**মেহমান খানা** (হিন্দুস্তানি مہمان خانہ, मेहमान ख़ाना) হল একটি বৈঠক কক্ষ যেখানে উত্তর ভারত, বাংলাদেশ ও পাকিস্তানের অনেক বাড়িতে অতিথিদের আপ্যায়ন করা হয়। বিকল্প নামের মধ্যে রয়েছে **হুজরা** ও **বৈঠক**। এই কক্ষগুলি এই অঞ্চলের অনেক মুঘল যুগের হাভেলি প্রাসাদ ও প্রাসাদের একটি সাধারণ বৈশিষ্ট্য ছিল। বাংলাদেশ, পাকিস্তান ও ভারতের গ্রামাঞ্চলের অনেক বাড়িতে এখনও অতিথিদের জন্য *মেহমান খানা* রয়েছে। বাংলাদেশে এটি সাধারণত *বৈঠক ঘর* বা *বাংলা ঘর* নামে পরিচিত।

ব্যুৎপত্তি
----------

*মেহমান খানা* শব্দটি ফার্সি থেকে সরাসরি উদ্ভূত এবং এর অর্থ "অতিথিশালা" বা "কক্ষ"। ইরান এবং পার্শ্ববর্তী এলাকায় শব্দটি দিয়ে হোটেলকে বোঝাতে পারে। শব্দটি (ল্যাটিন লিপিতে *মেমনখোনাও* উচ্চারিত হয়) মধ্য এশিয়ার অন্যান্য অংশে অতিথি কক্ষকে বর্ণনা করতেও ব্যবহৃত হয়। হিন্দুস্তানি ও বাংলায় *বৈঠক* (بیٹهک, ملاقات یا بات) শব্দটির আক্ষরিক অর্থ বসার ঘর। *হুজরা* আরবি থেকে এসেছে এবং এর অর্থ হল *ঘর* বা কক্ষ। অ-পশতুন মুসলিম পরিবারগুলিতে বা উত্তর ভারত ও পাকিস্তানে *হুজরা* (حجره, হুজরা বা হুজরা) শব্দটি একটি নিবেদিত প্রার্থনা ঘরকেও নির্দেশ করতে পারে। বাংলাদেশে *হুজরা* বলতে সাধারণত মসজিদে ইমামের বসার ঘরকে বোঝায়।

হুজরা
-----

*হুজরা* শব্দটি পাকিস্তানের প্রধানত পশতুন অঞ্চলে বিশেষভাবে প্রচলিত। পশতুন *হুজরা* প্রধানত একটি পরিবারের পুরুষ অতিথিদের আপ্যায়ন করার জন্য ব্যবহার করা হয়, যদিও কখনও কখনও সম্প্রদায়ের *হুজরা* উপজাতীয় ইউনিট দ্বারাও রক্ষণাবেক্ষণ করা হয়। ব্যক্তিগত বাড়িতে, *হুজরার* আকার ও ফাঁদ কখনও কখনও পারিবারিক অবস্থার ইঙ্গিত দেয়।

তথ্যসূত্র
---------

1. ↑  Trenchard Craven William Fowle (১৯১৬), *Travels in the Middle East: being impressions by the way in Turkish Arabia, Syria, and Persia*, E.P. Dutton & Company, 1916, ... she gave me to understand that she knew of a mehman-khana (hotel) ... উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সানচো পাঞ্জা** হল কিউবার একটি চুরুট মার্কা যা ১৮৪৮ সাল থেকে শুরু করে এবং এখনও কিউবার রাষ্ট্রীয় মালিকানাধীন তামাক কোম্পানি হাবানোস এসএ দ্বারা উত্পাদিত হয়।

ইতিহাস
------

একই নামের মিগুয়েল দে সার্ভান্তেসের ১৬০৫ সালের উপন্যাস ডন কিহোতের স্কয়ারের নামানুসারে করা হয়েছে, "সানচো পাঞ্জা" নামটি প্রথম হাভানা জন্য 1848 সালে ব্যবহৃত হয়েছিল, যখন "সানচো পাঞ্জা" এর *মার্কা* ডন এমিলিও ওমস্টেড দ্বারা নিবন্ধিত হয়েছিল।  আসল কারখানাটি হাভানার ৪৮ এঞ্জেলেস সেন্টে অবস্থিত ছিল। ১৮৮০-এর দশকের কিছু সময়, মার্কাটি রেভেন অ্যালোনস

দ্বারা অধিগ্রহণ করা হয়েছিল এবং ১৯৪০ সালে রে দেল মুন্ডো সিগার কোম্পানি,  দ্য সাঞ্চো পাঞ্জা ফ্যাক্টরি এবং এর সম্পত্তি কিউবান সরকার জাতীয়করণ করেছিল ১৫ সেপ্টেম্বর ১৯৬০ সালে।

তথ্যসূত্র
---------

1. ↑  Habanos S.A. *Brands: Sancho Panza*  ওয়েব্যাক মেশিনে আর্কাইভকৃত ৫ এপ্রিল ২০১৮ তারিখে, retrieved 21 Jan 2017
2. ↑  Habanos S.A. *Historia de Marca Sancho Panza*, retrieved 21 Jan 2017
3. ↑  Shanken, Marvin R. *Cigar Aficionado's Cigar Companion*, Philadelphia, PA: Running Press (2005), আইএসবিএন ০৭৬২৪১৯৫৭১, p. 73
4. ↑  Savona, David, *The Exodus*, Cigar Aficionado, Nov/Dec. 2002
**সৌদ আল-শাম্মারী** (আরবি: **سعاد الشمري**, জন্ম: ৫ জুলাই ১৯৬৬) একজন সৌদি আরবের নারী অধিকার কর্মী। তিনি সৌদি আরবের অভিভাবকত্ব ব্যবস্থার বিরোধিতার জন্য সুপরিচিত, যা পুরুষ অভিভাবকদের কর্তৃত্বের অধীনে নারীর স্বায়ত্তশাসন কায়েম করে। তিনি সৌদি আরবে নারীদের গাড়ি চালানোর নিষেধাজ্ঞা প্রত্যাহারের প্রচারণায় অংশ নিয়েছেন। তিনি সৌদি আরবীয় লিবারেলস নেটওয়ার্কের প্রধানও, যা সামাজিক ও রাজনৈতিক সংস্কারের জন্য শান্তিপূর্ণভাবে সক্রিয় কর্মীদের একটি নেটওয়ার্ক এবং সৌদি লিবারেল নেটওয়ার্কের সহ-প্রতিষ্ঠাতা ব্লগার এবং সাংবাদিক রাইফ বাদাবির সক্রিয়তার সাথে যুক্ত ছিলেন। রাইফের গ্রেফতার হবার পর রাইফের বাবা রাইফের স্ত্রী এনসাফ হায়দারকেও হেফাজতে নেয়ার দাবি করেছিলেন। সেই দারি এড়াতে তিনি রাইফের স্ত্রীকে তাদের তিন সন্তান নিয়ে দেশ ছেড়ে যেতে সাহায্য করেছিলেন।

জেদ্দার ব্যুরো অব ইনভেস্টিগেশন অ্যান্ড প্রসিকিউশনে চার ঘণ্টার জিজ্ঞাসাবাদের পর ২৮ অক্টোবর ২০১৪ সালে আল-শাম্মারিকে আটক করা হয় এবং তার সক্রিয়তা বন্ধ বা "হ্রাস" করার অঙ্গীকারে স্বাক্ষর করার পর ২০১৫ সালের ২ জানুয়ারি তাকে মুক্তি দেওয়া হয়।

আরো দেখুন
---------

* রাইফ বাদাউই
* মানাল আল শরীফ

তথ্যসূত্র
---------

1. ↑  Agence France-Presse (১ ফেব্রুয়ারি ২০১৫)। "Saudi Arabia frees associate of imprisoned blogger Raif Badawi"। *The Guardian*। সংগ্রহের তারিখ ৪ মে ২০১৫।
8 মিমি × 8 মিমি লেন্স (বিল্ট-ইন ইমেজ সেন্সর সহ) মিনি ক্যামকর্ডারের জন্য ব্যবহৃত
একটি **গোপন ক্যামেরা** বা **স্পাই ক্যামেরা** হল একটি স্থির বা ভিডিও ক্যামেরা যা মানুষকে তাদের অজান্তেই রেকর্ড করতে ব্যবহৃত হয়। "লুকানো ক্যামেরা" শব্দটি সাধারণত টিভি শোতে ব্যবহৃত হয়, কখনও কখনও যখন বিষয়গুলি অজ্ঞাত থাকে যে সেগুলি রেকর্ড করা হচ্ছে এবং সাধারণত তাদের জ্ঞান এবং সম্মতির অভাব থাকে৷ "স্পাই ক্যামেরা" শব্দটি সাধারণত ব্যবহৃত হয় যখন বিষয়টি ক্যামেরার অস্তিত্ব সম্পর্কে সচেতন হলে রেকর্ড করা নিয়ে আপত্তি করবে। বিপরীতে, "নিরাপত্তা ক্যামেরা" বলতে এমন ক্যামেরাগুলিকে বোঝায় যেগুলি দৃশ্যমান এবং/অথবা তাদের উপস্থিতির একটি সতর্কতা বিজ্ঞপ্তির সাথে থাকে।

ক্যামেরাটি "লুকানো" হতে পারে কারণ এটি চিত্রিত করা বিষয়ের কাছে দৃশ্যমান নয়, বা অন্য বস্তুর ছদ্মবেশে। এই ধরনের ক্যামেরা বিষয়ের কাছে দৃশ্যমান নাও হতে পারে, উদাহরণস্বরূপ, এটি একটি দীর্ঘ-ফোকাস লেন্সের সাথে লাগানো এবং বিষয়ের দৃশ্যের বাইরে অবস্থিত, অথবা বলুন, একটি দ্বিমুখী আয়নার পিছনে অবস্থিত। লুকানো ক্যামেরা সাধারণত ব্যবহৃত জিনিসপত্রে সাথে লাগানো যেতে পারে যেমন টেলিভিশন সেট, স্মোক ডিটেক্টর, অ্যালার্ম ঘড়ি, মোশন ডিটেক্টর, কালি কলমের ক্যাপ, গাছপালা এবং মোবাইল ফোন। গোপন ক্যামেরা পরিবারের নজরদারি ডিভাইসের জন্য ব্যবহার করা যেতে পারে এবং গুপ্তচরবৃত্তি হিসাবে বাণিজ্যিকভাবে বা শিল্পে ব্যবহার করা যেতে পারে। ভিডিও রেকর্ডিং ডিভাইসের বিস্তার এবং কম খরচের কারণে বৈধ নজরদারি প্রয়োজন, সেইসাথে বিনোদন এবং অন্যান্য উদ্দেশ্যে গোপন ক্যামেরার ব্যবহার বৃদ্ধি পেয়েছে।

লুকানো ক্যামেরার ব্যবহার ব্যক্তিগত গোপনীয়তার সমস্যাগুলিকে উত্থাপন করে এবং ব্যবহার করার এখতিয়ারের উপর নির্ভর করে বিবেচনা করার জন্য আইনি দিক থাকতে পারে।

আরও দেখুন
---------

* গোপন ফটোগ্রাফি
* ভিডিও নজরদারি

তথ্যসূত্র
---------

বহিঃসংযোগ
---------

* উইকিমিডিয়া কমন্সে গোপন আলোকচিত্রগ্রহণযন্ত্র সম্পর্কিত মিডিয়া দেখুন।
একই নামে অন্যান্য ব্যক্তিবর্গের জন্য হোসনে আরা দেখুন।

**হোসনে আরা লুৎফা ডালিয়া** একজন বাংলাদেশী রাজনীতিবিদ। তিনি বাংলাদেশ আওয়ামী লীগের রাজনীতিবিদ এবং সাবেক সংসদ সদস্য।

জন্ম
----

হোসনে আরা লুৎফা ডালিয়া ১৯৬৩ সালের ১ জানুয়ারি জন্মগ্রহণ করেন। তার পৈত্রিক নিবাস রংপুরে।

শিক্ষা
------

ডালিয়া আইন বিভাগ থেকে এলএলবি পাশ করেন ও আইন অনুশীলন করেন। মাধ্যমিক পড়াশোনা করেন কামতা এসএন উচ্চ বিদ্যালয়ে।

কর্মজীবন
--------

ডালিয়া পেশায় একজন আইনজীবী। তিনি বাংলাদেশে নারী অধিকারের পক্ষে আন্দোলন করেন। নারীর বিরুদ্ধে সহিংসতা বিরোধী বিভিন্ন সভা-সেমিনারে তাকে বক্তা ও সংগঠক হিসেবে দেখা যায়।

শিল্প-সাহিত্যে অবদান
--------------------

হোসনে আরা লুৎফা ডালিয়া শিল্প-সাহিত্য অঙ্গনে সংগঠকের ভূমিকা রাখেন। তিনি রংপুর নাট্যচক্রের সভাপতি ছিলেন। এছাড়া রংপুর শিল্পকলা একাডেমীর এডহক কমিটির সদস্য তিনি। একই সাথে রংপুর থিয়েটারের সভাপতি হিসেবেও দায়িত্ব পালন করছেন।

রাজনীতি
-------

হোসনে আরা লুৎফা ডালিয়া বাংলাদেশ আওয়ামী লীগ দলীয় রাজনীতির সাথে জড়িত ছিলেন। তিনি রংপুর জেলা আওয়ামী লীগের সহ-সভাপতির দায়িত্ব পালন করছেন। ২০১৪ সালে সালে আওয়ামী লীগের মনোয়ন পেয়ে সংরক্ষিত নারী আসন থেকে সংসদ সদস্য নির্বাচিত হন। তার নির্বাচনী আসন হলো "সংরক্ষিত আসন-৩ (রংপুর)"। ৯ মার্চ, ২০১৪ সালে সংরক্ষিত আসনের জন্য ৫০ জন প্রার্থী বাংলাদেশ নির্বাচন কমিশনে মনোয়নপত্র জমা দেন। কমিশন থেকে ১১ মার্চ, ২০১৪ তারিখে যাচাই বাছাই শেষে ৪৮ জন প্রার্থীর মনোয়নপত্র বৈধ ঘোষণা করা হয়। ঘোষিত তফসিল অনুযায়ী ৩ এপ্রিল, ২০১৪ সালে তাদের ভোটগ্রহণ অনুষ্ঠিত হওয়ার কথা ছিল। কিন্তু একটি আসনের বিপরীতে একাধিক প্রতিদ্বন্দ্বী না থাকায় বিনা প্রতিদ্বব্দিতায় হোসনে আরা লুৎফা ডালিয়াসহ বাকি সবাই সংসদ সদস্য নির্বাচিত হন। ২০২২ অনুষ্ঠিত রংপুর সিটি করপোরেশন নির্বাচনে আওয়ামী লীগ মনোনীত প্রার্থী হিসেবে মনোনয়ন পান।

আরও দেখুন
---------

1. বাংলাদেশ নির্বাচন কমিশন

তথ্যসূত্র
---------

1. ↑  "নবীন-প্রবীণের যৌথ প্রচেষ্টায় গড়ে উঠবে মানবিক সমাজ"। সংগ্রহের তারিখ ২০১৭-১২-০৯।
2. ↑  "Enact new law to combat violence against women"। *archive.thedailystar.net*। The Daily Star। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।
3. ↑  "Theatre festival in aid of Sidr victims"। *The Daily Star* (ইংরেজি ভাষায়)। ১৪ জানুয়ারি ২০০৮। সংগ্রহের তারিখ ২০ নভেম্বর ২০১৭।
4. ↑  "শিল্পকলাএকাডেমী | রংপুর জেলা | রংপুর জেলা" (ইংরেজি ভাষায়)। ২০১৮-০১-০৯ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
5. 1 2  Team, Samakal Online। "চ্যালেঞ্জে পড়বেন এরশাদ"। *সমকাল* (ইংরেজি ভাষায়)। সংগ্রহের তারিখ ২০১৮-০১-০৬।
6. ↑  "সংরক্ষিত আসনে ৪৮ জন নারী নির্বাচিত"। *উইমেন চ্যাপ্টার.কম*। ২১ মার্চ ২০১৮। সংগ্রহের তারিখ ৯ ডিসেম্বর ২০১৭।
7. ↑  "বিনা প্রতিদ্বন্দ্বিতায় ৪৮ নারী এমপি নির্বাচিত"। *দৈনিক কালের কণ্ঠ*। ২০ মার্চ ২০১৪। ৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৭।
8. ↑  "৪৮ নারী এমপি বিনাপ্রতিদ্বন্দ্বিতায় নির্বাচিত" (ইংরেজি ভাষায়)। ২০১৮-০১-১০ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
**ক্যাথরিন কাইডি ব্লেইকলি** (সি. ১৬৯৫ – ১৭৭১) ছিলেন ১৮ শতকের একজন মার্কিন ভূস্বামী এবং ধাত্রী, যিনি ৩,০০০ টিরও বেশি সন্তান প্রসব করেছিলেন বলে দাবি করার জন্য সবচেয়ে বেশি পরিচিত।

জীবনী
-----

ক্যাথরিন ব্লেইকলি ১৬৯৫ সালের দিকে ভার্জিনিয়ার ইয়র্ক কাউন্টিতে উইলিয়াম এবং মার্থা কাইডির কাছে জন্মগ্রহণ করেন। সে দম্পতির একমাত্র মেয়ে এবং তার দুই ভাই ছিল।  ক্যাথরিন ১১ সেপ্টেম্বর, ১৭১৮ সালে তার স্বামী উইলিয়াম ব্লেইকলিকে বিয়ে করেন, যিনি একজন বণিক  এবং ঘড়ি প্রস্তুতকারক ছিলেন।  ব্লেইকলির কমপক্ষে পাঁচ সন্তান ছিল, যার দুই ছেলে অল্প বয়সেই মারা গিয়েছিল।  পরিবারটি ভার্জিনিয়ার উইলিয়ামসবার্গের ডিউক অফ গ্লুসেস্টার স্ট্রিটের ক্যাথরিন ব্লেইকলি হাউস নামে পরিচিত বাড়ীতে থাকতো।  পরিবারটি রূপার চামচ এবং ক্রীতদাসদের নিয়ে বিলাসী ও আরামদায়ক জীবনযাপন উপভোগ করেছিল।  উইলিয়াম ব্লেইকলি ১৭৩৬ সালের মে মাসে মারা যান, ক্যাথরিনের তখন ৩৫ বছর বয়স ছিল। 

তার স্বামীর মৃত্যুর পর, ক্যাথরিন ব্লেইকলি তার সমস্ত সম্পত্তি উত্তরাধিকার সূত্রে পেয়েছিলেন যার মধ্যে রয়েছে হেনরিকো কাউন্টিতে ৫০ একর জমি, ব্রান্সউইকের একটি মিল এবং পারিবারিক বসতবাড়ি।  যদিও ঐ সময় নারীদের জন্য অর্থনৈতিক সুযোগগুলি সীমিত ছিল, কিন্তু ধাত্রীবিদ্যা একটি উপযুক্ত পেশা হিসাবে বিবেচিত ছিল।

ব্লেইকলি ১৭৭১ সালের অক্টোবরে মারা যান এবং তাকে ব্রুটন প্যারিশ চার্চের কবরস্থানে সমাহিত করা হয়। সেদিনের একটি সংবাদপত্রে তাকে "বিখ্যাত ধাত্রী" হিসাবে বর্ণনা করা হয়েছিল। ১৯৫০-এর দশকে ঔপনিবেশিক উইলিয়ামসবার্গ ব্লেইকলির বাড়িটি পুনরুদ্ধার করে এবং এটি এখন একটি ঐতিহাসিক পর্যটন স্থান।

কর্মজীবন
--------

ব্লেইকলি কখন একজন ধাত্রী হিসেবে কাজ শুরু করেছিলেন তা অজানা কিন্তু ইতিহাসবিদ লিন্ডা স্টার্জ বলেছেন যে এটি সম্ভবত তার স্বামীর মৃত্যুর প্রায় তিন বছর পরে হয়েছিল। ঐ সময়ে একটি সাধারণ এবং সম্মানজনক পেশা ছিল ধাত্রীবিদ্যা এবং প্রায়ই একটি পূর্ণ-সময়ের পেশা ছিল।  গুরুতর জটিলতা দেখা দিলে তবে ধাত্রীরা একজন চিকিত্সককে ডাকতেন। ব্লেইকলি তিন হাজারের বেশি শিশুর জন্ম দিয়েছেন বলে জানা গেছে, যার মধ্যে মুক্ত ও ক্রীতদাস উভয়ই ছিল।  ব্লেইকলি ভার্জিনিয়ার রাজধানীতে ভ্রমণকারী রাজনীতিবিদ, ব্যবসায়ী এবং অন্যান্য গুরুত্বপূর্ণ ব্যক্তিদের থাকার ব্যবস্থা করতেন, যা তার আয়ের আরকটি উত্স ছিল।

তথ্যসূত্র
---------

1. 1 2 3 4  "Catherine Blaikley"। Colonial Williamsburg। সংগ্রহের তারিখ ২১ অক্টোবর ২০১৫।
2. 1 2  Grant DePauw, Linda (১৯৭৫)। *Founding Mothers: Women of America in the Revolutionary Era*। Houghton Mifflin। পৃষ্ঠা 41। আইএসবিএন 9780395701096। সংগ্রহের তারিখ ২১ অক্টোবর ২০১৫।
3. 1 2 3 4 5 6 7  Sturz, Linda L.। "Catherine Kaidyee Blaikley (ca. 1695–1771)"। Encyclopedia Virginia। সংগ্রহের তারিখ ২১ অক্টোবর ২০১৫।
4. ↑  Cotner, Sharon; Dippre, Kris (২০০৩)। *Physick: The Professional Practice of Medicine in Williamsburg, Virginia*। Colonial Williamsburg Foundation। পৃষ্ঠা 46। আইএসবিএন 9780879352196। সংগ্রহের তারিখ ২১ অক্টোবর ২০১৫।

বাহ্যিক লিঙ্ক
-------------

* ফাইন্ড এ গ্রেইভে Catherine Kaidyee Blaikley (ইংরেজি)
**সালমা সুলতানা** একজন কৃষিবীদ। তিনি কৃষিক্ষেত্রে মাঠ পর্যায়ে অবদান রাখার জন্য ২০২০ সালে নরম্যান ই বোরলগ পুরস্কার লাভ করেন। যা ওয়ার্ল্ড ফুড প্রাইজের পক্ষ থেকে দেয়া হয়। তিনি ড. মোহাম্মদ ইউনুস ও ফজলে হাসান আবেদের পর তৃতীয় বাংলাদেশী হিসেবে এই পুরস্কার লাভ করেন। এছাড়া ২০২১ সালে, সিঙ্গাপুর ভিত্তিক বিজ্ঞান সাময়ীকিতে এশিয়ার শ্রেষ্ঠ ১০০ বিজ্ঞানীর তালিকায় তিনি অন্তর্ভুক্ত হন।

প্রাথমিক জীবন ও শিক্ষা
----------------------

২০১০ সালে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় থেকে তিনি ডক্টর অব ভেটেরিনারি মেডিসিন অনুষদের ওপর স্নাতক ডিগ্রি অর্জন করেন। এরপর তিনি তামিল নাডু ভেটেরিনারি ও এনিম্যাল সাইন্সেস বিশ্ববিদ্যালয়ে পড়াশুনা করতে যান। সেখান থেকে ফিরে এসে সিভাসু থেকে ২০১৪ সালে ফার্মাকোলজির ওপর স্নাকতোত্তর ডিগ্রি অর্জন করেন।

কর্মজীবন
--------

তার কর্মজীবন শুরু হয় পটিয়ায় ডেইরি ভেটেরিনারি ফাউন্ডেশনে একজন ভেটেরিনারি অফিসার হিসেবে। সেখানে তিনি পাঁচ বছর কাজ করেন। পরে ঢাকায় গিয়ে প্রতিষ্ঠা করলেন বাংলাদেশের প্রথম বেসরকারি প্রাণিচিকিৎসা প্রশিক্ষণ কেন্দ্র ‘মডেল লাইভস্টক ইনস্টিটিউট’। এটি দেশের প্রথম বেসরকারী প্রাণী চিকিৎসা কেন্দ্র। এখান থেকে খামারীরা এবং কৃষকরা প্রশিক্ষণ নিয়ে সহজেই স্বাবলম্বী হতে পারবে। বাবার জমানো টাকা দিয়েই তিনি তার এই প্রতিষ্ঠানের কার্যক্রম শুরু করেছিলেন। এই ধরনের প্রতিষ্ঠান গড়ে তোলার পেছনে কারণ হিসেবে তিনি বলেছেন, তিনি যখন পটিয়ায় কাজ করছিলেন তখন কৃষকদের দুরবস্থা নিজ চোখে দেখতে পেয়েছিলেন। সেখানে দেখেছিলেন কেউই তেমন প্রশিক্ষিত না। ফলে খামারীরা লাভবান হতে পারছিলেন না। এই কারণেই তিনি এই ধরনের প্রতিষ্ঠান গড়ে তুলতে চেয়েছিলেন। ঢাকার ডেমরায় জমি ইজারা নিয়ে ২৭ বছর বয়সে বাংলাদেশের ইতিহাসে প্রথম বেসরকারী একটি প্রাণীচিকিৎসার একটি প্রতিষ্ঠান গড়ে তোলেন। এই প্রতিষ্ঠান থেকে উল্লেখযোগ্য সাড়া পাওয়ার পর তিনি গড়ে তোলেন মডেল লাইভস্টোক এডভান্সড ফাউন্ডেশন। এই প্রতিষ্ঠানের কর্মীরা খামার পরিদর্শন করেন এবং খামারীদের প্রয়োজনীয় পরামর্শ প্রদান করেন।

পুরস্কার
--------

* নরম্যান ই বোরলগ
* জয় বাংলা ইয়ুথ এওয়ার্ড
* মাদার তেরেসা অ্যাওয়ার্ড ২০১৭
* ইন্টারন্যাশনাল আর্চ অব ইউরোপ ফর কোয়ালিটি অ্যান্ড টেকনোলজি অ্যাওয়ার্ড ২০১৮

উৎস
---

1. ↑  "এশিয়ান সায়েন্টিস্ট'র ১০০ বিজ্ঞানীর তালিকায় ৩ বাংলাদেশী নারী"। ডেইলি স্টার। ২৮ এপ্রিল ২০২১। সংগ্রহের তারিখ ১ মে ২০২১।
2. 1 2  "ওয়ার্ল্ড ফুড প্রাইজ পেলেন চট্টগ্রাম ভেটেরিনারির সাবেক ছাত্রী সালমা সুলতানা"। চট্টগ্রাম প্রতিদিন। ১৪ অক্টোবর ২০২১। সংগ্রহের তারিখ ১ মে ২০২১।
3. 1 2  "প্রাণী চিকিৎসায় সালমার সাফল্য"। সমকাল। ১৮ অক্টোবর ২০২১। সংগ্রহের তারিখ ১ মে ২০২১।
**ষষ্ঠ মুহাম্মদ পবিত্র কুরআন পুরস্কার** (আরবি : جوائز محمد السادس للقرآن الكريم ) হল ষষ্ঠ মুহাম্মদ পুরস্কারের একটি শাখা, যার মধ্যে রয়েছে কুরআন, হাদিস, চিন্তাধারা এবং ক্যালিগ্রাফি সহ বিভিন্ন পুরস্কার। এগুলি মরক্কোর হাবাউস এবং ইসলামিক বিষয়ক মন্ত্রনালয় দ্বারা আয়োজিত বার্ষিক পুরস্কার। পবিত্র কুরআনের জন্য মোহাম্মদ ষষ্ঠ পুরস্কারগুলি বেশ কয়েকটি পুরস্কার নিয়ে গঠিত, প্রথমটি হল কুরআনিক স্কুল পুরস্কার (কুত্তাব), যা তিনটিতে বিভক্ত। জাত: সুবিধার জন্য একটি পুরস্কার, দীক্ষা পদ্ধতির জন্য একটি পুরস্কার, ব্যয়-কার্যকারিতার জন্য একটি পুরস্কার। প্রতিটি বিভাগে গ্র্যান্ড পুরস্কারের মূল্য পঞ্চাশ হাজার দিরহাম (৫০,০০০ দিরহাম ) এবং প্রতি বছর লায়লাতুল কদরে পুরস্কার বিতরণ করা হয়।

ইতিহাস
------

কুরআনিক স্কুল পুরস্কার ছিল প্রথম পুরস্কার। যেখানে এটি ২৩ জুলাই ২০০২ তারিখে মরক্কোর রাজা ষষ্ঠ মুহাম্মদের কাছ থেকে রাজকীয় ফি নেওয়ার পরে তার সংগঠন শুরু করে। তারপর, ১৬ ফেব্রুয়ারী ২০০৫-এ "ষষ্ঠ মুহাম্মদ প্রাইজ ফর মেমোরাইজিং, রিসিটিং, তাজউইদ এবং নোবেল কোরান ইন্টারপ্রেটিং" আয়োজনের জন্য একটি ডিক্রি জারি করা হয়েছিল, যাতে একটি আন্তর্জাতিক পুরস্কার এবং একটি জাতীয় পুরস্কার তৈরি করা হয় এবং এই দুটি পুরস্কার। প্রতি বছর নবী মুহাম্মদের জন্মবার্ষিকীতে অনুষ্ঠিত হয়। জাতীয় পুরস্কারের পাশাপাশি পবিত্র কুরআনের জন্য পবিত্র শিশু পুরস্কার অনুষ্ঠিত হয়। ৩০ নভেম্বর ২০০৭-এ, কুরআনের লোকদের জন্য একটি পুরস্কার তৈরি করার জন্য একটি ডিক্রি জারি করা হয়েছিল, কর্মীদের কুরআন এবং এর বিজ্ঞান পরিবেশন করার জন্য মঞ্জুর করা হয়েছিল, এর মূল্য হল এক লক্ষ দিরহাম (১০০,০০০ দিরহাম)।

অংশগ্রহণকারী দেশগুলো
--------------------

বিশ্বের অনেক দেশ *তাজবিদ, ব্যাখ্যা এবং স্তব পুরস্কার সহ কুরআনের আন্তর্জাতিক মুখস্তকরণে* অংশগ্রহণ করছে।

পুরস্কার
--------

1. কুত্তাব কুরআনিক স্কুল পুরস্কার
2. তাজবিদ, ব্যাখ্যা, এবং স্তব পুরস্কার সহ কুরআনের আন্তর্জাতিক মুখস্তকরণ পুরস্কার
3. শিশুদের জন্য কোরআন মুখস্থকরণ পুরস্কার
4. তাজবিদ ও স্তব পুরস্কার সহ কুরআনের মুখস্থকরন স্থানীয় পুরস্কার
5. কুরআনের মানব পুরস্কার

প্রতিটি পুরস্কারের নিজস্ব প্রতিযোগিতার পর্যায়, প্রার্থী, বিজয়ী এবং পুরস্কার রয়েছে।

আরো দেখুন
---------

* দুবাই আন্তর্জাতিক পবিত্র কোরআন পুরস্কার
* গ্লোবাল ইসলামিক ফাইন্যান্স অ্যাওয়ার্ডস
* রিপাবলিক অফ তিউনিসিয়া ইসলামিক স্টাডিজের জন্য আন্তর্জাতিক পুরস্কার

তথ্যসূত্র
---------

1. ↑  habous.gov.ma – the prizes  (ar)
2. ↑  about the prize  (ar)
3. ↑  King Mohammed VI hands awards to top male laureates of 2017–2018 literacy Program
4. ↑  habous.gov.ma – the prizes  (ar)
5. ↑  Winners names of – The International award – 2019  (ar)
6. ↑  many countries Participating in Muhammad VI Awards – Alarab newspaper[*স্থায়ীভাবে অকার্যকর সংযোগ*]